అందుకే ఫ్రెషర్లకు తక్కువ జీతాలు: మోహన్దాస్ పాయ్హైదరాబాద్ : కొత్తగా ఉద్యోగాల్లో చేసే వారికి ఇన్ఫర్మేషన్ టెక్నాలజీ (ఐటి) కంపెనీలు ఇస్తున్న జీతాలపై మరో ఐటి రంగ నిపుణుడు విరుచుకు పడ్డారు. కావాలనే వీరి జీతాలు తక్కువగా నిర్ణయించేందుకు ఐటి కంపెనీలు కూడబలుక్కుని ముఠా కట్టాయని  ఇన్ఫోసిస్ మాజీ చీఫ్ ఫైనాన్షియల్ ఆఫీసర్ మోహన్దాస్ పాయ్ విమర్శించారు. గత ఏడేళ్లలో ఐటి కంపెనీల సీనియర్ మేనేజ్మెంట్  ఉద్యోగుల జీతాలు అనేక రెట్లు పెరిగినా, ఫ్రెషర్ల జీతాలు మాత్రం ఎదుగూ బొదుగూ లేకుండా ఉన్నట్టు ఇన్ఫోసిస్ సహ వ్యవస్థాపకుల్లో ఒకరైన నారాయణ మూర్తి చేసిన విమర్శలను పాయ్ సమర్ధించారు. ఇంజినీర్ల అధిక సరఫరాను అలుసుగా తీసుకుని ఐటి కంపెనీలు మార్కెట్ను ఇలా శాసిస్తున్నట్టు దుయ్యబట్టారు. ఇది పూర్తిగా తప్పన్నారు.జీతాలు తగ్గాయ్..గత ఏడేళ్లలో పెరిగిన ద్రవ్యోల్బణాన్ని పరిగణనలోకి తీసుకుంటే... నిజానికి ఐటి కంపెనీల్లో ఫ్రెషర్ల జీతాలు 50 శాతం తగ్గిపోయినట్టు మోహన్దాస్ పాయ్ చెప్పారు. ఏయే పెద్ద ఐటి కంపెనీలు ఇలా మాట్లాడుకుని ఫ్రెషర్ల జీతాలు పెంచడం లేదో కూడా తనకు తెలుసునన్నారు. ఫ్రెషర్ల జీతాలు తక్కువగా ఉండటం మూలంగానే ఉద్యోగంలో చేరి ఐదేళ్లు కాకుండానే  మరో ఉద్యోగం చూసుకునే వారి సంఖ్య పెరిగిందన్నారు.     పై స్థాయిలో ఉన్న ఉన్నతోగ్యులకు భారీగా జీతాలు పెంచేబదులు కింది స్థాయి ఉద్యోగులకు జీతాలు పెంచడంపై దృష్టి పెట్టాలని కోరారు. తనకు సంబంధించినంత వరకు ఇది నైతిక, న్యాయమైన విషయమన్నారు. ఫ్రెషర్లకు జీతాలు పెంచే విషయంలో ఇన్ఫోసిస్, టిసిఎస్ వంటి పెద్ద కంపెనీలు చొరవ తీసుకోవాలని కోరారు.
anduke fresherlaku takkuva jeetaalu: mohandas payhaidarabad : kottagaa udyogaallo chese vaariki infermation technology (aiti) companylu istunna jeetaalapai maro aiti ranga nipunudu viruchuku paddaaru. kavalane veeri jeetaalu takkuvagaa nirnayinchenduku aiti companylu koodabalukkuni mutaa kattayani  infosis maji cheef finansial afficer mohandas paay vimarsinchaaru. gatha edellalo aiti companyla seanier management  udyogula jeetaalu aneka retlu perigina, fresherla jeetaalu maatram eduguu boduguu lekunda unnattu infosis saha vyavasthaapakullo okaraina narayana muurti chesina vimarsalanu paay samardhinchaaru. injineerla adhika sarafaraanu alusugaa teesukuni aiti companylu maarketnu ilaa saasistunnattu duyyabattaaru. idhi puurtigaa tappannaru.jeetaalu taggay..gatha edellalo perigina dravyolbanaanni parigananaloki teesukunte... nijaaniki aiti companyllo fresherla jeetaalu 50 saatam taggipoyinattu mohandas paay cheppaaru. eye pedda aiti companylu ilaa matladukuni fresherla jeetaalu penchadam ledho kuudaa tanaku telusunannaru. fresherla jeetaalu takkuvagaa undatam moolamgaane udyogamlo cheri aidellu kakundane  maro udyogam chusukune vaari sankhya perigindannaaru.     pai sthaayilo unna unnatogyulaku bhariga jeetaalu penchebadulu kindi sthaayi udyogulaku jeetaalu penchadampai drushti pettaalani koraru. tanaku sambandhinchinanta varaku idhi naitika, nyaayamaina vishayamannaru. fresherlaku jeetaalu penche vishayamlo infosis, tcs vanti pedda companylu chorava teesukovaalani koraru.